ᱵᱷᱚᱨᱩᱪ

ᱵᱷᱚᱨᱩᱪ ᱫᱚ ᱢᱟᱲᱟᱝ ᱵᱨᱚᱪ ᱧᱩᱛᱩᱢ ᱛᱮ ᱵᱟᱰᱟᱭᱚᱜ ᱠᱟᱱᱟ ᱛᱟᱦᱮᱸᱫ, ᱯᱟᱪᱮ ᱥᱤᱧᱚᱛ ᱨᱮᱱᱟᱜ ᱜᱩᱡᱽᱨᱟᱴ ᱨᱮ ᱱᱚᱨᱢᱚᱫᱟ ᱜᱟᱰᱟ ᱨᱮᱱᱟᱜ ᱡᱚᱡᱚᱢ ᱥᱮᱦᱮᱫ ᱨᱮ ᱢᱤᱫᱴᱟᱹᱝ ᱥᱚᱦᱚᱨ ᱢᱮᱱᱟᱜᱼᱟ ᱾ ᱵᱷᱚᱨᱩᱪ ᱫᱚ ᱵᱷᱚᱨᱩᱪ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱵᱷᱚᱨᱩᱪ ᱥᱚᱦᱚᱨ ᱟᱨ ᱚᱱᱟ ᱥᱩᱨᱥᱩᱯᱩᱨ ᱢᱟᱨᱮ ᱡᱩᱜᱽ ᱠᱷᱚᱱ ᱵᱟᱥᱟ ᱟᱠᱟᱱᱟ ᱾ ᱚᱛᱱᱚᱜ ᱟᱨ ᱦᱚᱭ ᱫᱟᱜ ᱵᱷᱚᱨᱩᱪ 21.7°N 72.97°E﻿ / 21.7; 72.97 ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱑᱕ ᱢᱤᱴᱚᱨ (᱔᱙ ᱯᱷᱤᱴ) ᱢᱮᱱᱟᱜᱼᱟ ᱾ ᱵᱷᱚᱨᱩᱪ ᱫᱚ ᱱᱚᱨᱢᱚᱫᱟ ᱜᱟᱰᱟ ᱫᱷᱟᱨᱮ ᱨᱮ ᱢᱮᱱᱟᱜ ᱢᱤᱫᱴᱟᱹᱝ ᱡᱟᱦᱟᱡᱽ ᱜᱷᱟᱴ ᱥᱚᱦᱚᱨ ᱠᱟᱱᱟ ᱾ ᱱᱚᱨᱢᱚᱫᱟ ᱨᱮᱱᱟᱜ ᱨᱟᱹᱯᱩᱫ ᱮᱱ ᱤᱫᱤ ᱛᱮ ᱢᱩᱬ ᱡᱟᱦᱟᱡᱽ ᱜᱷᱟᱴ ᱥᱩᱵᱤᱫᱷᱟ ᱵᱚᱸᱫᱽ ᱮᱱᱟ, ᱥᱩᱨ ᱨᱮᱱᱟᱜ ᱡᱟᱦᱟᱡᱽ ᱜᱷᱟᱴ ᱱᱤᱛᱚᱜ ᱫᱟᱦᱮᱡᱽ ᱨᱮ ᱢᱮᱱᱟᱜᱼᱟ ᱾ ᱵᱷᱚᱨᱩᱪ ᱦᱚᱱᱚᱛ ᱫᱚ ᱵᱚᱰᱳᱫᱚᱨᱟ (ᱠᱚᱧᱮ), ᱱᱚᱨᱢᱚᱫᱟ (ᱥᱟᱢᱟᱝ) ᱟᱨ ᱥᱩᱨᱚᱛ (ᱮᱛᱚᱢ) ᱦᱚᱱᱚᱛ ᱠᱷᱚᱱ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾ ᱯᱟᱪᱮ ᱨᱮ ᱠᱷᱚᱢᱵᱷᱟᱛ ᱠᱚᱪᱟ ᱫᱚᱨᱭᱟ ᱢᱮᱱᱟᱜᱼᱟ ᱾ ᱦᱚᱲ ᱮᱞ ᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱵᱷᱚᱨᱩᱪ ᱨᱤᱱ ᱦᱚᱲ ᱮᱞ ᱑᱔᱘,᱓᱙᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱦᱚᱲ ᱮᱞ ᱕᱒% ᱟᱨ ᱛᱤᱨᱞᱟᱹ ᱔᱘% ᱢᱮᱱᱟᱜ ᱠᱚᱣᱟ ᱾ ᱵᱷᱚᱨᱩᱪ ᱨᱮᱱᱟᱜ ᱥᱮᱪᱮᱫ ᱫᱚᱨ ᱙᱗.᱐᱖% ᱢᱮᱱᱟᱜᱼᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱗᱔% ᱠᱷᱚᱱ ᱫᱚ ᱟᱹᱰᱤ ᱰᱮᱦᱮᱨ ᱜᱮᱭᱟ; ᱠᱚᱲᱟ ᱟᱜ ᱥᱮᱪᱮᱫ ᱙᱘.᱕% ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱙᱕.᱕% ᱢᱮᱱᱟᱜᱼᱟ ᱾ ᱑᱐% ᱦᱚᱲ ᱮᱞ ᱫᱚ ᱖ ᱥᱟᱞ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾ ᱦᱮᱡ ᱥᱮᱱ ᱰᱟᱦᱟᱨ ᱵᱷᱚᱨᱩᱪ ᱫᱚ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱘ (ᱢᱩᱢᱵᱟᱭ ᱠᱷᱚᱱ ᱱᱟᱶᱟ ᱫᱤᱞᱞᱤ) ᱟᱨ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱨᱮᱱᱟᱜ ᱯᱟᱪᱮ ᱨᱮᱞᱣᱮ ᱰᱤᱵᱤᱡᱚᱱ ᱤᱫᱤ ᱛᱮ ᱥᱟᱨᱮᱪ ᱥᱤᱧᱚᱛ ᱠᱷᱚᱱ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱱᱚᱨᱢᱚᱫᱟ ᱯᱟᱨᱚᱢ ᱵᱷᱚᱨᱩᱪ ᱫᱚ ᱚᱸᱠᱞᱮᱥᱚᱨ ᱠᱷᱚᱱ ᱡᱚᱲᱟᱣ ᱟᱜ ᱑᱓᱒ ᱥᱮᱨᱢᱟ ᱢᱟᱨᱮ ᱜᱚᱞᱰᱟᱱ ᱯᱚᱞ, ᱱᱚᱣᱟ ᱵᱷᱚᱨᱩᱪ ᱟᱨ ᱚᱸᱠᱞᱮᱥᱚᱨ ᱥᱚᱦᱚᱨ ᱡᱚᱲᱟᱣ ᱟᱠᱟᱱᱟ, ᱥᱟᱹᱨᱤ ᱜᱮ ᱥᱚᱱᱟ ᱨᱮᱱᱟᱜ ᱦᱩᱭᱮᱱᱟ ᱾ ᱯᱷᱩᱨᱜᱟᱹᱞ ᱛᱟᱭᱚᱢ ᱱᱚᱣᱟ ᱯᱩᱭᱞᱩ ᱪᱟᱝ ᱠᱟᱱᱟ ᱛᱤᱥ ᱯᱚᱞ ᱥᱩᱱᱟ ᱨᱚᱝ ᱛᱮ ᱨᱚᱝ ᱮᱱᱟ ᱾ ᱵᱷᱚᱨᱩᱪ ᱫᱚ ᱥᱚᱲᱚᱠ ᱟᱨ ᱵᱷᱚᱵᱚᱱ ᱵᱷᱤᱵᱷᱟᱜᱽ ᱫᱚ ᱯᱚᱞ ᱥᱚᱱᱟ ᱨᱚᱝ ᱛᱮ ᱨᱚᱝ ᱠᱮᱜᱼᱟ ᱾ ᱥᱚᱱᱟ ᱯᱚᱞ ᱫᱚ ᱵᱷᱚᱨᱩᱪ ᱨᱮᱱᱟᱜ ᱠᱤᱥᱟᱹᱬ ᱱᱟᱜᱟᱢ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ ᱾ ᱥᱟᱹᱠᱷᱭᱟᱹᱛ ᱵᱟᱦᱨᱮ ᱡᱚᱱᱚᱲ ᱪᱷᱟᱸᱪ:Wikisource1911Enc ᱤᱱᱰᱳ-ᱜᱨᱤᱠ ᱠᱤᱝᱰᱚᱢ Periplus of the Erythraean Sea